# Falla Castielfabib-Marqués de Sant Joan

La comissió Castielfabib-Marqués de Sant Joan és una associació cultural fallera de la Ciutat de València censada en Junta Central Fallera amb el número 311, situada als carrers homònims, en el Barri de Campanar. La seua seu social es troba al número 14 del Carrer Castielfabib.
La comissió va començar a fer-se famosa quan en 2010 l'arquitecte i faller de la comissió Miguel Arraiz, va ser l'encarregat de dissenyar i crear junt a l'estudi de disseny Menta Gràfica la falla infantil que entre els fallers plantarien. La falla, que portava com a lema l'odissea dels orxateitors representava a uns gots d'orxata que fugien d'uns monstres que se'ls volien beure. El més famós dels tres ninots va ser Xufina, el candidat a ninot indultat aquell any. Des d'internet hi hagué una campanya per tal d'aconseguir l'indult del ninot de la comissió, que té 4.000 fans a la xarxa social Facebook.
Finalment la comissió no guanyaria el premi a ninot indultat, però sí que s'endugueren el premi Denominació d'Origen Xufa de València, valorat en 200 litres d'orxata.
A partir de 2011 la comissió es va animar a realitzar monuments experimentals també a la falla gran. Aquell any, plantaren una falla conceptual amb 500 palets de fusta, realitzats a Soneja per l'única empresa d'Espanya que realitza palets amb certificat FSC, que garanteix que s'ha extret la fusta de boscos amb creixement controlat. La Falla tenia per lema "no prestes atenció a l'home darrere la cortina" i estava inspirada en tres pel·lícules: 2001: una odissea de l'espai, Els Deu Manaments i El mag d'Oz.
També varen innovar a la Falla Infantil de 2011, obra de l'escultor italià Giovanni Nardin, que sota el títol "paleolíticas" va plantar una falla feta també completament de fusta.
El 2012, combinant de nou innovació i tradició, varen continuar amb Miguel Arraiz i Giovanni Nardin per a fer els seus monuments. Tant en la Falla infantil del 2010 com en les grans del 2011 i 2012 destaca sobretot la forta implicació en la seua construcció de tota la comissió, per l'ús de materials respectuosos amb el medi ambient i per la càrrega conceptual i crítica.
La Falla Gran de 2012 portava com a lema "Tinc Nostàlgia de Futur", frase pronunciada per Josep Renau, i representava un gran termiter ple de cucs fets amb cera. Pel que fa a la falla infantil de 2012 el seu lema va ser "Fulles d'herba" i estava inspirat en un poema de Walt Whitman. Aquesta obra va suposar la segona incursió de Giovanni Nardin a la creació fallera.
Per a 2013, de la mà de Miguel Arraiz i David Moreno es va plantar S'està lliurant una batalla encara que no ho sàpigues, original proposta que, per les dificultats tècniques a l'hora de ser portada endavant, va ser presentada no com un esbós tradicional, sinó com una representació gràfica realitzada per Marcelo Fuentes.

## Referències

* ↑ Miguel Arraiz García: ´Las fallas son un terreno por explorar para los arquitectos´ article a Levante-EMV del 15 de novembre de 2009 (castellà)
* ↑ «Xufina se'n porta els 200 litres d'Orxata». Consell Regulador Denominació d'Origen Xufa de València, 16-03-2010. [Consulta: 18 novembre 2019].
* ↑ Fallas sin ninots article a Las Provincias del 17 de març de 2012 (castellà)
* ↑ La falla Castielfabib - Marqués de San Juan, con la alegoría “La Odisea dels Orxateitors”, se proclama vencedora de los III "Premis DO Xufa de València" Arxivat 2013-04-06 a Wayback Machine. notícia a Las Provincias del 17 de març de 2010 (castellà)
* ↑ Blog de la Falla de 2011 (castellà)
* ↑ La falla Castielfabib da que pensar notícia a Levante-EMV del 16 de març de 2011 (castellà)
* ↑ - blog de la Falla infanti Arxivat 2016-01-24 a Wayback Machine.l de 2011 (castellà)
* ↑ Una metáfora de la madurez con 22 torres termiteras notícia a Levante-EMV del 17 de març de 2012 (castellà)
* ↑ «Miguel Arraiz y David Moreno, juntos en la falla Castielfabib» (en castellà). Las Provincias, 02-11-2018. [Consulta: 20 desembre 2018].
* ↑ «Així serà (més o menys) la falla de Castielfabib». Distrito Fallas, 07-01-2013.

## Enllaços externs

* Web oficial Arxivat 2015-03-20 a Wayback Machine.